Samojedische Sprachen
Di samojedische Sproche wäre vu rund 30.000 Mänsche im nerdlige Oschteuropa und im nordweschtlige Sibirie gschwätzt. Si sin mit dr finno-ugrische Sproche verwandt un bilde mit ihne di Uralisch Sprochfamilie. In dr letschte Johr wird au ne Verwandtschaft mit dr jukagarische Sproche z Nordost-Sibirie dischpetiert.

Am meischte verbreitet isch s Nenzisch, wu au as Schrift- un Amtssproch vun e baar autonome Chreis (russ. Okrug) z Russland brucht wird. D Sproche vu dr Wald-Nenze, dr Enze un dr Nganasane wäre nume vu wenige hundert Mänsche gschwätzt un sin schriftlos. D Sproch vu dr Selkupe, wu au nit gschribe wird, isch di letscht läbig Sproch vu dr Sid-Samojedische Sproche, wu z Sidsibirie verbreitet gsi sin. E Deil vu dr Vorfahre vu dr Kamassiner un vu andere sibirische Turkvelker hän no bis ins 18. Johrhundert Sid-Samojedisch gschwätzt. Zue däne uusgstorbene Sproche ghert au s Matorisch.

Lischt vu dr samojedische Sproche 
 Nord-Samojedischi Sproche
 Nenzisch (Tundra-Nenzisch)
 Wald-Nenzisch
 Jurakisch (Ostnenzisch, Jurazisch) (uusgstorbe)
 Enzisch (Jenissei-Samojedisch)
 Nganasanisch (Tawgi-Samojedisch)
 Sid-Samojedischi Sproche
 Selkupisch (Ostjak-Samojedische)
 Matorisch (uusgstorbe)
 Kamassisch (as samojedischi Sproch uusgstorbe)

Weblink 
 Nganasanisch (M. Katzschmann)
 Wortlischt Wald-Nenzisch - Änglisch
 Typologie der Negation in den ob-ugrischen und samojedischen Sprachen

Uralischi Sproch
Sprochfamilie